Ohangaron tumanida 8 gektarli g‘isht zavodini auksiondan arzon narxlarda olib berishni va’da qilgan firibgarlar ushlandi. Foto: Iqtisodiy jinoyatlarga qarshi kurashish departamenti Bosh prokuratura huzuridagi Departamentning Toshkent viloyat boshqarmasi tomonidan IIV korrupsiyaga qarshi kurashish boshqarmasi xodimlari bilan hamkorlikda tezkor tadbir o‘tkazilgan. Unda, muqaddam firibgarlik jinoyati uchun sudlangan N.P va S.N. Ohangaron tumanida 8 gektar yer maydonida joylashgan g‘isht ishlab chiqarish zavodini fuqaro F.Sh.ga tanishlari yordamida 200 000 AQSh dollari evaziga auksion orqali arzon narxlarda yutib olib berishni va’da qilib, oldindan 20 000 AQSh dollarini olgan vaqtlarida ashyoviy dalillar bilan ushlangan. Mazkur holat yuzasidan Jinoyat kodeksining 168-moddasi (firibgarlik) va 28, 211-moddasi (pora berish) bilan jinoyat ishi qo‘zg‘atilib, tergov harakatlari o‘tkazilmoqda.